stanford-oval/wikipedia huggingface dataset:
Walkiakoski (yritys)
Paperitehdas

Myllysaaren paperitehdas oli nykyisen UPM-Kymmene Oyj:n Tervasaaren paperitehtaan edeltäjä Valkeakosken Myllysaaressa. Tehdas toimi vuosina 1873–1938. Tulipalo tuhosi tehtaan vuonna 1901. Tulipalon jälkeen vuonna 1901 tehtaalle hankittiin kaksi uutta isompaa paperikonetta (PK II ja PK III) ja yksi palossa vaurioitunut paperikone (PK IV → PK I) korjattiin. Lisäksi yksi paperikone rakennettiin Tervasaareen tuhoutuneiden koneiden (I–III) osista.
Tulipalo tuhosi tehtaan uudelleen vuonna 1938, jolloin paperitehtaan toiminta siirtyi lopullisesti nykyiseen Tervasaaren paperitehtaaseen mantereen puolelle. Tehtaan viimeinen omistaja oli Yhtyneet Paperitehtaat Oy.
Paperitehdas > Tehtaan paperikoneet

Tehtaalla on ollut yhteensä kuusi paperikonetta: parhaimmillaan neljä konetta ja lopetusvaiheessa yksi kone.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PK I | F.W. Stroebel | 18.2.1872/3-1901 | Tasoviira |  ? |  ? |  ? |  ? | Tuhoutui tulipalossa, Koneen osia käytettiin Tervasaaren paperikone PK IV:n rakentamisessa. |
| Paperikone PK II | Georg Tidcombe & Son | 18.11.1873-1901 | Tasoviira |  ? |  ? |  ? |  ? | Tuhoutui tulipalossa, Koneen osia käytettiin Tervasaaren paperikone PK IV:n rakentamisessa. |
| Paperikone PK III | Maschinenbauanstalt Golzern | 1882–1901 | Tasoviira |  ? |  ? |  ? |  ? | Tuhoutui tulipalossa, Koneen osia käytettiin Tervasaaren paperikone PK IV:n rakentamisessa. |
| Paperikone PK IV/Paperikone PK I (uusi) | Theodor Bell & Co (sveitsiläinen), Füllner rakensi uudelleen | 1895-1901, 1901–1923 | Tasoviira | 84" (2 200 mm) |  ? | 90 m/min | Tapetti- ja käärepaperit, 5,5 t/d | Tuhoutui tulipalossa ja korjattiin vuonna 1901, Purettu ja siirretty  Tervasaaren sellutehtaalle kuivauskoneeksi |
| Paperikone PK II (uusi) |  J.M. Voith | 1902–1936 (uusittu 1926–27) | Tasoviira | 102" (2 591 mm) |  ? | 100-115 m/min | Sanomalehtipaperi, voimapaperi, 10-11 t/d | Yankee-sylinteri, Siirretty  Tervasaaren paperitehtaalle vuonna 1936 |
| Paperikone PK III (uusi) | Füllner | 1902–1938 | Tasoviira | 60" (1 524 mm) |  ? |  ? | Vesileimallinen paino- ja kirjoituspaperi, duplexpaperi tapetinvalmistukseen, 4,5 t/d | Tuhoutui tulipalossa |
PKII ja PKII:n välissä oli suuri kymmentelainen kalanteri.
Uudemmat paperikoneet sijaitsevat  Tervasaaren paperitehtaassa.
Aiheesta muualla

https://www.porssitieto.fi/poistuneet/walkiakoski.shtml
Lilakeijuahven

| Lilakeijuahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Keijuahvenet Pseudochromidae
Suku::  Pseudochromis
Laji::  fridmani
Kaksiosainen nimi
 Pseudochromis fridmani  Klausewitz, 1968 
Katso myös
   Lilakeijuahven Commonsissa 
Infobox OKNimi-testi OKIUCN-testi OK: 
Lilakeijuahven (Pseudochromis fridmani) on magentanpunainen Punaisenmeren kala.
Koko ja ulkonäkö

Lilakeijuahven kasvaa noin 8 cm pitkäksi. Sen vartalo on puikkomainen, evät melko huomaamattomat. Silmän läpi menee tummempi juova.
Alkuperä

Lilakeijuahven elää luonnossa vain Punaisellamerellä 1–60 metrin syvyydessä. Se on melko suosittu meriakvaariokala; vaikka myyntihinta on kallis, se on melko helppohoitoinen ja voi elää 5–8 vuotta. Aiemmin kalat kerättiin luonnosta, nykyisin niitä kasvatetaan myyntiin, mikä on laskenut kalojen myyntihintaa.
Käyttäytyminen

Lilakeijuahven asuu koralliriutan jyrkänteessä olevassa kolossa. Nämä jyrkänteet voivat olla 60 m korkeita. Kala pysyttelee kotikolonsa läheisyydessä, ja vaaran uhatessa se sujahtaa heti koloon. Vaikka lilakeijuahvenet eivät ole varsinaisia parvikaloja, niitä saattaa olla jopa 7 kappaletta neliömetrillä.
Lilakeijuahven on sukunsa rauhallisin laji.
Vesiolot ja ravinto

Lilakeijuahvenia pidetään 22–28-asteisessa merivedessä, yleensä riutta-akvaariossa, joissa on paljon elävää kiveä ja piilopaikkoja. Ne syövät lihaisaa pakasteruokaa, ja pyydystävät matoja myös elävän kiven joukosta.
Aiheesta muualla

Orchid dottyback (Arkistoitu – Internet Archive) Practical Fishkeeping
Meerwasser lexicon (saksaksi)
Xəzər-Lənkəran FK

Joukkueen kannattajia
Xəzər Lənkəran Futbol Klubu (azer. Xəzər Lənkəran Futbol Klubu) oli jalkapalloseura Lənkəranin kaupungista. Maansa mestaruuden Xəzər voitti vuonna 2007. Azerbaidžanin cupin seura voitti vuosina 2007, 2008 ja 2011. Seura lakkautti toimintansa ammattilaistasolla vuonna 2016, mutta jatkoi toimintaansa nuorisojoukkueissa.
Xəzər pelasi useana kautena UEFAn alaisissa kansainvälisissä turnauksissa. Ensimmäisen kerran se oli mukana UEFA Cupissa kaudella 2005-06. Se pelasi kertaalleen Mestarien liigassa: tämä tapahtui kaudella 2007-08. Joukkue jäi tuolloin ensimmäiselle karsintakierrokselle hävittyään kroatialaiselle Dinamo Zagrebille yhteismaalein 4-2. UEFA Cupissa tai Eurooppa-liigassa seura ei päässyt toista karsintakierrosta pidemmälle.
Winnipeg Falcons

Falconsien joukkue 1920.
Winnipeg Falcons oli Winnipegissä toiminut jääkiekkoseura. Seuran perustivat vuonna 1911 aiemmin Icelandic Athletic Clubissa ja Vikings-joukkueessa pelanneet islantilaiset jääkiekkoilijat.
Falcons pääsi kaudeksi 1910–1911 mukaan uuteen vasta perustettuun jääkiekkosarjaan, jossa pelasivat mm. Kenora Thistles, Brandon Wheat City ja Winnipeg AAA. Kaudeksi 1913–1914 Falcons siirtyi Independent Hockey Leagueen, missä se saavutti tulokaskaudellaan neljä voittoa ja kahdeksan tasapeliä. Seuraavalla kaudella se voitti mestaruuden.
Kaudella 1919–1920 Falcons pääsi edustamaan Länsi-Kanadaa Allan Cupiin voitettuaan Manitoba Hockey Leaguen mestaruuden sekä peitottuaan Winnipeg Hockey Leaguen mestarin. Frank Frederickson voitti liigan maalikuninkuuden 23 maalillaan kymmenessä ottelussa. Allan Cupin loppuottelussa Falcons voitti Toronton yliopiston joukkueen kaksiosaisessa ottelussa yhteismaalein 11–5. Allan Cupin voittajajoukkue pääsi edustamaan Kanadaa Antwerpenin kesäolympialaisiin. Olympialaisissa joukkue voitti kultamitalin.
Kaikki pelaajat olivat islantilaisten maahanmuuttajien jälkeläisiä. Nykyisin Islannin jääkiekkomaajoukkueen pelipaidassa on haukan kuva kunnianosoituksena maan jääkiekkoperinteille.
Aiheesta muualla

http://www.winnipegfalcons.com/
Xie Xingfang

| Xie Xingfang> 谢杏芳.Henkilötiedot |
| --- | --- |
Syntynyt: 8. tammikuuta 1981 (ikä 43) Guangzhou, Guangdong
Kansalaisuus:   Kiina
Sulkapalloilija
Pituus:  178 cm
Paino:  60 kg
Kätisyys:  Oikea
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Hopeaa | Peking 2008 | Kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2005 | Kaksinpeli |  |
|  Kultaa | Madrid 2006 | Kaksinpeli |  |
|  Hopeaa | Hyderabad 2009 | Kaksinpeli |  |
Xie Xingfang (kiin. 谢杏芳, s. 8. tammikuuta 1981 Guangzhou) on kiinalainen kilpauransa lopettanut sulkapalloilija ja olympiamitalisti.
Xie osallistui urallaan kertaalleen olympialaisiin, kun hän pelasi Pekingin olympialaisissa 2008 kaksinpelissä. Hänen ei tarvinnut osallistua ensimmäiselle kierrokselle. Toisella kierroksella hän voitti taiwanilaisen Cheng Shao-chiehin erin 2–0 ja samoin luvuin kolmannella kierroksella valkovenäläisen Olga Kononin. Puolivälierissä Xie voitti saksalaisen Xu Huaiwenin. Välierissä Xie voitti kiinalaisen Lu Lanin, mutta loppuottelussa kiinalainen Zhang Ning oli parempi erin 2–1.
Xie voitti urallaan kahdesti maailmanmestaruuden: mestaruudet ovat vuosilta 2005 ja 2006 kaksinpelistä. Hänellä on myös MM-hopeaa kaksinpelistä vuodelta 2009. Xie voitti myös Aasian-mestaruuden kaksinpelistä vuonna 2000 sekä AM-hopeaa vuonna 2009.
Wilton

Wilton viittaa muun muassa seuraaviin:
Wiltonin diptyykki, National Galleryssa säilytettävä diptyykki 1300-luvulta
HMS Wilton (L128), Hunt-luokan hävittäjä
HMS Wilton (M1116), kokeellinen miinanraivaaja.
Paikkoja

Winton, Australia
Winton, Wiltshire
Winton, North Yorkshire
Winton, Herefordshire
Winton, Alabama
Winton, Arkansas
Winton, Connecticut
Winton, Iowa
Winton, Kalifornia
Winton, Maine
Winton, Minnesota
Winton, New Hampshire
Winton, New York
Winton, Pohjois-Dakota
Winton, Wisconsin
Sukunimi

Michael Wilton (s. 1962), yhdysvaltalainen muusikko
Penelope Wilton (s. 1946), brittiläinen näyttelijä
William Wilton (1865–1920), skotlantilainen jalkapallovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wilton”, voi hakea sivunnimihaulla, laajalla sivunnimihaulla tai tekstihaulla.
Yayoi

Yayoi tarkoittaa seuraavia asioita:
Yayoi-kausi Japanin historiallinen kausi (n. 300 eaa.–250 jaa.)
Yayoi-keramiikka, Japanin Yayoi-kaudella tuotettua keramiikkaa
Yayoi, Tokion Bunkyōn erillisalueen kaupunginosa, jonka mukaan Yayoi-kausi on nimetty
Yayoi Kusama (s. 1929), japanilainen nykytaiteilija
Yayoi Urano (s. 1969), japanilainen naispainija
Yayoi (1905), Kamikaze-luokan torpedovenehävittäjä
Yayoi (1925), Mutsuki-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yayoi”, voi hakea sivunnimihaulla, laajalla sivunnimihaulla tai tekstihaulla.
Wilson Yip

Wilson Yip
Wilson Yip Wai-Shun (kiin. 葉偉信; s. 23. lokakuuta 1963 Brittiläinen Hongkong) on hongkongilainen elokuvaohjaaja, käsikirjoittaja ja näyttelijä. Hän on ohjannut muun muassa elokuvat Bio Zombie, The White Dragon, SPL-Hong Kong Force, Dragon Tiger Gate, Flash Point, Ip Man ja Ip Man 2.
Filmografia > Ohjaajana

| Vuosi | Elokuva |
| --- | --- |
1995: ''01:00 A.M.
1995: Daze Raper
1996: Mongkok Story
1997: Teaching Sucks
1997: Midnight Zone
1998: Bio Zombie
1999: Bullets Over Summer
2000: Skyline Cruisers
2000: Juliet in Love
2001: Dry Wood, Fierce Fire
2001: 2002
2002: The Mummy, Aged 19
2004: Leaving Me, Loving You
2004: Valkoinen lohikäärme
2005: SPL-Hong Kong Force
2006: Dragon Tiger Gate
2007: Flash Point
2008: Ip Man
2010: Ip Man 2
2011: A Chinese Ghost Story
2011: Magic to Win
Aiheesta muualla

Wilson Yip Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Zavalan piirikunta

Zavalan piirikunta (engl. Zavala County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 9 670. Piirikunnan hallintokeskus ja väkiluvultaan suurin kunta on Crystal Cityn kaupunki. Piirikunta perustettiin vuonna 1884.
Aiheesta muualla

Kuvia tai muita tiedostoja aiheesta Zavalan piirikunta Wikimedia Commonsissa
Zavidovo

Toisen maailmansodan itärintaman taisteluiden muistomerkki Zavidovossa.
Zavidovo (ven. Зави́дово) on Venäjällä Tverin alueella Konakovon piirissä sijaitseva kylä (selo). Kylässä on Venäjän presidentin virka-asunto, jota käyttivät myös neuvostojohtajat. Asunto sijaitsee Zavidovon luonnonsuojelualueella. Unescon mukaan Zavidovo on maailman luonnonsuojelualueista turvatuimpia. Luonnonsuojelualue sijaitsee 150 kilometrin päässä Moskovasta, ja alue on Tverin alueen lisäksi osittain Moskovan alueella Lamajoen ja Volgan sivujoen Šošajoen rannalla, Ivankovon tekojärven rannalla.
Luonnonsuojelualueen laajuus on 1 250 km². Siellä on runsas eläinlajisto, 41 nisäkäslajia, muun muassa lumikkoja, kärppiä, karhuja, ilveksiä ja kettuja. Tekojärven alueella on 90 kylää, joissa on yhteensä 20 000 asukasta.
Armeijan ensimmäiset metsästysseurat perustettiin Zavidovoon sisällissodan jälkeen. Perustajina olivat puna-armeijan komissaarit ja päälliköt. Luonnonsuojelualue sai 1931 armeijan metsästysalueen virallisen aseman.
Armeijan metsästysalue lakkautettiin 1951. Päätös sen perustamisesta uudestaan tehtiin 1960-luvun alussa. Luonnonsuojelualueella ovat käyneet monet poliittiset johtajat, kuten Josip Broz Tito, Fidel Castro, Erich Honecker, Urho Kekkonen ja János Kádár.
Neuvostoliiton puolustusministeriö perusti metsästysalueelle 1971 kokeellisen tutkimusalueen. Vuonna 1996 valtion rakennuskompleksi sai presidentin virka-asunnon aseman.
Residenssiin kuuluu hotelli, metsästysalue, uima-altaita, saunoja, venesatama ja erilaisia palveluja.
Venäjän presidentin maaseutuasunnot

Novo-Ogarjovo
Botšarov Rutšei
Käännös suomeksi
Voimistelu kesäolympialaisissa 1952 – miesten 12-ottelu

Miesten voimistelun parhaimmistoa Helsingin olympiakisoissa olivat neuvostoliittolaiset ja sveitsiläiset. Osanottajia oli kaikkiaan 185 ja he edustvat 29 eri kansakuntaa. Kaikki kilpailijat myös tekivät suorituksen jokaisella telineellä. Pisteet kultakin telineeltä ratkaisivat telinekohtaisen mitalijärjestyksen ja niiden summan perusteella ratkesi kuninkuuslajin - 12-ottelun - paremmuus. Samoja pisteitä käytettiin myös Joukkueiden paremmuuden määrittämiseen, siten että kierroksittain kunkin telineen viiden parhaan joukkueen jäsenen pistemäärä lisättiin joukkueen saldoon.
Aiheesta muualla

Tuloslista[vanhentunut linkki]
Yaya Banana

Yaya Banana (s. 29. heinäkuuta 1991 Maroua) on kamerunilainen jalkapalloilija. Hän on pelipaikaltaan puolustaja. Hän on pelannut seuratasolla kotimaansa lisäksi Tunisiassa, Ranskassa, Sveitsissä ja vuodesta 2014 Kreikassa, jossa hän on edustanut Plataniasta, Panioniosia ja Olympiakosia.
Banana pelasi Kamerunin maajoukkueessa ensimmäisen maaottelunsa maaliskuussa 2015. Hän on pelannut kaikkiaan 12 maaottelua ja tehnyt niissä kaksi maalia. Hän kuuluu Kamerunin joukkueeseen Afrikan-mestaruuskilpailuissa 2019.
Volvo C300-sarja

C303/4141 eli Tgb 11 (Terrängbil 11)
Volvo C300-sarja on lähinnä Ruotsin armeijan käyttöön alun perin tarkoitettu maastokuorma-auto. Siitä on olemassa sekä 6-pyöräiset (C304 ja C306) että 4-pyöräinen (C303) versio. Autoja rakennettiin vuosina 1974–1980 yhteensä 8 000 kappaletta, joista noin kolme neljäsosaa meni sotilaskäyttöön. Malleja oli useita eri käyttötarkoituksiin. Auto ei ole jatkuvasti nelivetoinen, vaan se voidaan tarvittaessa kytkeä nelivetoiseksi (C304:ssä ja C306:ssa kuusivetoiseksi).
C-sarjan perusrakenne on hyvin yksinkertainen. Siinä on lehtijouset, portaaliakselit, suora 6-sylinterinen Volvon B30A -bensiinimoottori ja 4-vaihteinen vaihteisto. C304 on pidennetyllä akselivälillä varustettu nelipyöräinen versio.
Tekniset tiedot (C303)

Huippunopeus: noin 100 km/h
Kulutus: noin 30 l/100km
Mitat: 4 240 mm (pituus), 1 930 mm (leveys), 2 130 mm (korkeus)
Kääntymäsäde: 5 m
Rumpujarrut kaikissa pyörissä
Polttoainesäiliön tilavuus: 84 l
Omapaino: 2 250 kg
Kokonaispaino: 3 450 kg
Moottori

Iskutilavuus: 2 982 cm3
Polttoaine: Bensiini
Sylinterien lukumäärä: 6
Huipputeho: 125 hv @ 4 200 rpm
Vääntö max.: 224 Nm @ 2 500 r/min
Polttoaineensyöttö: Bosch-ruisku. (Ei tehtaalta tullessa, vain 2 kappaletta su-kaasuttimia)
Moottorityyppi: OHV
Aiheesta muualla

SoldF.com – Terrängbil 11 / 13 (ruotsiksi)
Wikimedia Commonsissa on kuvia tai muita tiedostoja aiheesta .
Wiener Blut

| Wiener Blut Falco |
| --- | --- | --- |

Studioalbumin tiedot
 Äänitetty : 1986–1988
 Julkaistu: 22. elokuuta 1988
 Tuottaja(t): Bolland & Bolland
 Tyylilaji: pop, dance
 Kesto: 47.00
 Levy-yhtiö: GIG
Listasijoitukset
  2.  9.  12.
Falcon muut julkaisut
| Emotional 1986 | Wiener Blut 1988 | Data de Groove 1990 |
Wiener Blut on Falcon viides studioalbumi, joka julkaistiin 22. elokuuta 1988. Se nousi Itävallan albumilistan toiselle sijalle, ja pysyi listalla yhteensä kymmenen viikkoa.
Albumin piti olla viimeinen Bolland & Bollandin tuottama Falcon levy, mutta myöhemmin se julkaisi hänen Nachtflug-albumin. Wiener Blut ei menestynyt yhtä hyvin kuin edeltäjänsä Emotional, mutta Itävallassa, Saksassa ja Sveitsissä se pääsi sekä Top 3 että Top 25 joukkoihin. Albumin nimikkokappaleesta tuli yksi Falcon tunnetuimmista kappaleista.[lähde? ]
Kappaleet

Wiener Blut – 3.31
Falco Rides Again – 4.45
Untouchable – 3.18
Tricks – 3.55
Garbo – 3.52
Satellite to Satellite – 5.16
Read a Book – 3.57
Walls of Silence – 4.41
Solid Booze – 4.33
Sand am Himalaya – 4.01
Do It Again – 5.15
Arvostelut

AllMusic:
Mummypowder

Mummypowder on suomalainen nelihenkinen vaihtoehtoista englanninkielistä kitararockia soittava yhtye, jonka keulahahmo ja sen ainoa alkuperäisjäsen on laulaja, kitaristi ja laulunkirjoittaja Janne Lehtinen.
Historia

Mummypowder perustettiin Helsingissä vuonna 1996. Yhtye solmi levytyssopimuksen Straightedge Recordsin kanssa vuonna 1997. Mummypowder soitti kymmenennen konserttinsa New Yorkin CBGB's-klubilla ja heti seuraavan South By Southwest -rockfestivaaleilla Austinissa, Yhdysvalloissa.
Vuonna 1999 Mummypowder julkaisi debyyttialbuminsa The Heavyweight Champions, joka oli arvostelumenestys[lähde? ]. Yhtye kutistui yksimiehiseksi vuonna 2001, ja toinen albumi V. Strange (2003) oli kansitaidetta myöten miltei kokonaan Janne Lehtisen tuotos. Levy oli niin ikään arvostelumenestys joidenkin kriitikoiden nimetessä sen jopa vuoden levyksi[lähde? ].
Yhtyeen Consternation! Uproar! -albumilta (2004) ensimmäisenä julkaistun singlen "Don't Hold Your Breath" -videota esitettiin MTV:llä. Pääosin animaation keinoin toteutettu video oli Onni Tappolan ja Janne Lehtisen yhteistyötä. "Don't Hold Your Breath" soi vuoden 2004 loppupuoliskolla radioissa ja televisiossa liki kuusisataa kertaa[lähde? ].
Toukokuussa 2006 Mummypowderin Consternation! Uproar! -albumi julkaistiin Japanissa Super-Sonic-levy-yhtiöllä. Yhtye teki albumin julkaisun yhteydessä pienimuotoisen kiertueen Tokiossa[lähde? ].
Jäsenet > Nykyiset jäsenet

Janne Lehtinen – laulu, kitara, sävellys ja sanoitus (1996–)
Aleksi Mänttäri – basso (2001–)
Staffan Turbanov (oik. Johan Turbanov) – kitara (2003–)
Roope Palomäki – rummut (2005–)
Jäsenet > Entiset jäsenet

Tero Karhu – basso (1996–2001)
Aleksi Pahkala – kitara (1998–2001)
Janne Nissilä – rummut (1996–2001)
Heikki Tikka – rummut (2001–2005)
Ville Alajuuma – koskettimet (2001–2002)
Julkaisut > Albumit

The Heavyweight Champions (28. huhtikuuta 1999)
V. Strange (16. toukokuuta 2003)
Consternation! Uproar! (23. huhtikuuta 2004)
Consternation! Uproar! (Japan edition) (10. toukokuuta 2006)
Julkaisut > Singlet

I Think I'm Pregnant-EP (14. maaliskuuta 1998)
Blackout-day (11. kesäkuuta 1999)
Trying to Ride a Donkey (16. toukokuuta 2003)
Don't Hold Your Breath (26. helmikuuta 2004)
No-one There to Entertain You (20. syyskuuta 2004)
Julkaisut > Musiikkivideot

Blackout-day (1999)
Trying to Ride a Donkey (2003)
Don't Hold Your Breath (2004)
Aiheesta muualla

Official Mummypowder Website
Mummypowder Myspacessa (englanniksi)
Limaskasaniaiset

| Limaskasaniaiset |
| --- | --- |
 Nyppylimaskasaniainen (Azolla filiculoides)
Tieteellinen luokittelu
Kunta::  Kasvit Plantae
Luokka::  Polypodiopsida
Lahko::  Salviniales
Heimo::  Kellussaniaiskasvit Salviniaceae
Suku::  Limaskasaniaiset Azolla  Lam., 1783
Synonyymit
 Rhizosperma 
Katso myös
   Limaskasaniaiset Wikispeciesissä   Limaskasaniaiset Commonsissa 
Infobox OKVirheellinen NIMI-arvo: 
Limaskasaniaiset (Azolla) on kellussaniaiskasveihin kuuluva saniaisten suku. Limaskasaniaiset ovat pieniä veden pinnalla kelluvia vesikasveja. Ne ovat suvulliselta lisääntymiseltään erilaisitiöisiä, mutta lisääntyvät suotuisissa olosuhteissa nopeiten kasvullisesti jakautumalla. Suvun saniaisilla on symbioottisia syanobakteereja, jotka sitovat ilmasta typpeä, mikä mahdollistaa nopean lisääntymisen myös vähätyppisessä vedessä.
Vanhimmat limaskasaniaisten fossiilit ovat peräisin myöhäisliitukaudelta. Erään teorian mukaan suuret limaskasaniaiskasvustot aiheuttivat ilmaston äkillisen viilenemisen eoseenilla varastoimalla suuria määriä hiilidioksidia merenpohjaan.
Tuntomerkit

Limaskasaniaiset ovat hyvin pieniä kelluvia vesikasveja. Lyhyet ja ohuet varret kohoavat enintään viisi senttimetriä vedenpinnan yläpuolelle. Ruodittomat lehdet ovat vuorottain kahdessa rivissä. Lehdet jakautuvat veden pinnalla kelluvaan ylempään puikeaan tai pitkänpyöreään lehtivihreälliseen liuskaan ja veden alle jäävään alempaan kalvomaiseen lehtivihreättömään liuskaan. Yhdestä isoitiöpesäkkeestä ja useista pikkuitiöpesäkkeistä koostuvat sporokarpit sijaitsevat pareittain tai nelittäin varren sivuhaarojen tyvellä. Sekä kasvien lehtien onteloissa että itiöpesäkkeiden joukossa kasvaa symbioottisten syanobakteerien yhdyskuntia.
Lajit

Limaskasaniaisiin kuuluu seitsemän nykyisin elävää lajia.
Azolla caroliniana
Azolla cristata
Azolla filiculoides – nyppylimaskasaniainen
Azolla imbricata
Azolla mexicana
Azolla microphylla
Azolla pinnata
Lisääntyminen

Limaskasaniaiset ovat suvulliselta lisääntymiseltään erilaisitiöisiä. Yleensä ne kuitenkin lisääntyvät kasvullisesti. Saavutettuaan tietyn koon kasvin varren haara irtoaa, jolloin siitä tulee uuden kasviyksilön varsi. Jakautuvien limaskasaniaisten biomassa kaksinkertaistuu kolmesta kymmeneen päivän välein kasvuympäristöstä riippuen.
Levinneisyys ja elinympäristö

Limaskasaniaisia kasvaa kaikkialla maailmassa lauhkealta trooppiselle vyöhykkeelle. Limaskasaniaiset kasvavat parhaiten kelluessaan vapaasti vedessä, mutta voivat elää myös märällä maalla. Ne kuolevat joutuessaan kuivalle maalle. Useimpien limaskasaniaisten ihanteellinen kasvulämpötila on noin 25 celsiusastetta.
Limaskasaniaisilla on symbioottisia syanobakteereja. Anabaena azollae -lajin syanobakteerit auttavat saniaisia sitomalla typpeä ilmasta.
Hyötykäyttö

Limaskasaniaisia käytetään kotieläinten rehuna. Niiden 19–30 prosentin proteiinipitoisuus on suhteellisen korkea vihreäksi rehukasviksi. Limaskasaniaisia käytetään typpipitoisuutensa vuoksi myös lannoitteena.
Paleontologia

Vanhimmat limaskasaniaisten fossiilit ovat peräisin myöhäisliitukaudelta, aikana jolloin ne erosivat niiden lähimmistä elävistä sukulaisista, kellusaniaisista. Esihistoriallisina aikoina limaskasaniaiset olivat levinneet laajalle alueelle, ja niiden fossiileja on löydetty myös hyvin korkeilta leveysasteilta. Suvusta tunnetaan yli 50 fossiilista lajia, joista suurin osa on kuvattu pelkästään itiöiden perusteella. Vain 11 lajista on löydetty itiöpolven varsia, juuria tai lehtiä.
Paleontologia > Paleoklimatologia

Fossiilisia limaskasaniaisia on löydetty Pohjoisen jäämeren merenpohjan sedimenttikerroksista. Osittain näiden fossiilien perusteella on esitetty Pohjoisen jäämeren olleen eoseenilla ainakin joiltakin osin makeavetinen.
Erään teorian mukaan limaskasaniaisilla olisi ollut huomattava rooli ilmaston jäähtymisessä eoseenin lämpöhuipun jälkeen. Teorian mukaan Pohjoisen jäämeren pinnalla suurina lauttoina kasvaneet saniaiset varastoivat sisältämänsä hiilidioksidin vajotessaan kuolleina merenpohjaan, jonka hapettomissa oloissa saniaiset fossilisoituivat maatumisen sijaan. Tällöin merenpohjaan olisi saniaisten mukana varastoitunut eoseenin aikana huomattava määrä ilmakehän hiilidioksidia, mikä olisi käynnistänyt ilmaston kylmenemisen.
Kasvusto peittää Canning-jokea Länsi-Australiassa.